
	วันที่ 6 กุมภาพันธ์ 2569 
เวลา 08.00-16.00 น.



	หญิงตั้งครรภ์สามารถยืดระยะเวลาการตั้งครรภ์ได้
	ลดความเสี่ยงต่อการคลอดก่อนกำหนดและภาวะแทรกซ้อนของทารกแรกเกิด






	หญิงตั้งครรภ์มาด้วยอาการเจ็บครรภ์  G1P0 อายุครรภ์ 31 สัปดาห์ การพยาบาลที่หญิงตั้งครรภ์ได้รับ
1. ประเมินอาการเจ็บครรภ์คลอดก่อนกำหนด ได้แก่ ความถี่และความรุนแรงของการหดรัดตัวของมดลูก การเปลี่ยนแปลงของปากมดลูก และสัญญาณชีพของมารดา
2. เฝ้าระวังภาวะแทรกซ้อนระหว่างได้รับยายับยั้งการหดรัดตัวของมดลูก 
3. ติดตามอัตราการเต้นของหัวใจทารกในครรภ์และการหดรัดตัวของมดลูกด้วย EFM
4. ให้คำแนะนำหญิงตั้งครรภ์และครอบครัวขณะที่เข้ามาเยี่ยมหญิงตั้งครรภ์เกี่ยวกับการสังเกตอาการผิดปกติ การพักผ่อน การรับประทานยา และการปฏิบัติตัวเพื่อลดความเสี่ยงต่อการคลอดก่อนกำหนด
5. การประชุมปรึกษาทางการพยาบาลกับพยาบาลห้องคลอด เกี่ยวกับแนวทางการเฝ้าระวังหญิงตั้งครรภ์รายนี้ที่ได้รับยายับยั้งการเจ็บครรภ์คลอด และแนวโน้มของของการยืดระยะเวลาการตั้งครรภ์ได้
	หญิงตั้งครรภ์ได้รับการประเมินและเฝ้าระวังอย่างต่อเนื่อง สามารถควบคุมอาการเจ็บครรภ์คลอดก่อนกำหนดได้ ไม่มีภาวะแทรกซ้อนจากการได้รับยายับยั้งการหดรัดตัวของมดลูก การหดรัดตัวของมดลูกลดลง อัตราการเต้นของหัวใจทารกสม่ำเสมอ และมารดามีความรู้ความเข้าใจในการดูแลตนเองเพิ่มขึ้น

	วันที่ 16 กุมภาพันธ์ 2569 
เวลา 08.00-16.00 น.

	-ลดการหดรัดตัวของมดลูก 
-มีความรู้และความสามารถในการดูแลตนเองของมารดา 

	การเฝ้าระวังและป้องกันภาวะแทรกซ้อนในหญิงตั้งครรภ์ที่ได้รับยายับยั้งการหดรัดตัวของมดลูก

	หญิงตั้งครรภ์ อายุ 32 ปี G2P1 อายุครรภ์ 32+6 สัปดาห์ ได้รับการวินิจฉัยภาวะ Preterm Labor หญิงตั้งครรภ์เจ็บครรภ์คลอดก่อนกำหนด มดลูกหดรัดตัวทุก 5 นาที ได้รับยายับยั้งการหดรัดตัวของมดลูก  การพยาบาลที่ได้รับ
1) ประเมินความถี่ของการหดรัดตัวของมดลูกตามแนวทางการรักษา อย่างต่อเนื่อง
2) เฝ้าระวังอาการข้างเคียงของยา ได้แก่ ใจสั่น เวียนศีรษะ ความดันโลหิตต่ำ และอธิบายให้หญิงตั้งครรภ์ทราบถึงอาการข้างจากการได้รับยา
3) ติดตามอัตราการเต้นของหัวใจทารกในครรภ์
4) มีการประชุมปรึกษาทางการพยาบาลกับพยาบาลในห้องคลอดเกี่ยวกับการประเมินอาการผิดปกติที่ต้องรายงานแพทย์
5) ให้ข้อมูลแก่หญิงตั้งครรภ์เกี่ยวกับวัตถุประสงค์ของการรักษาและการสังเกตอาการผิดปกติ
	ไม่พบภาวะแทรกซ้อนจากการได้รับยา  การหดรัดตัวของมดลูกลดลงจากทุก 5 นาที เหลือทุก 15-20 นาที มารดามีความเข้าใจในการรักษาและให้ความร่วมมือเป็นอย่างดี 

	วันที่ 20 กุมภาพันธ์ 2569 
เวลา 08.00-16.00 น.

	หญิงตั้งครรภ์สามารถยืดระยะเวลาการตั้งครรภ์ได้
ไม่เกิดการติดเชื้อของมารดาและทารก

	ดูแลหญิงตั้งครรภ์ที่มีภาวะ
ถุงน้ำคร่ำแตกก่อนกำหนดร่วมกับความเสี่ยงต่อการคลอดก่อนกำหนด และป้องกันการติดเชื้อของมารดาและทารก

	หญิงตั้งครรภ์ อายุ 29 ปี G2P0A1 อายุครรภ์ 33+2 สัปดาห์ มาด้วยอาการน้ำใสไหลออกทางช่องคลอด ได้รับการวินิจฉัยเป็น Preterm Premature Rupture of Membrane (PPROM) การดูแลที่ได้รับ
1) ประเมินสัญญาณชีพและอาการแสดงของการติดเชื้อ
2) ติดตามอัตราการเต้นของหัวใจทารกและการหดรัดตัวของมดลูก
3) เฝ้าระวังลักษณะ ปริมาณ และกลิ่นของน้ำคร่ำ
4) ให้คำแนะนำมารดาเกี่ยวกับอาการผิดปกติที่ต้องแจ้งพยาบาลหรือแพทย์ทันที
6) ร่วมประชุมปรึกษาทางการพยาบาลกับพยาบาลในห้องคลอดในการวางแผนการดูแล
	มารดาได้รับการเฝ้าระวังภาวะติดเชื้ออย่างต่อเนื่อง ไม่พบอาการแสดงของการติดเชื้อ ทารกในครรภ์มีภาวะสุขภาพดี อัตราการเต้นของหัวใจทารกสม่ำเสมอ 

	วันที่ 27 กุมภาพันธ์ 2569 
เวลา 08.00-16.00 น.

	ควบคุมระดับน้ำตาลในเลือดและยืดอายุครรภ์ให้ปลอดภัยทั้งมารดาและทารก
	ดูแลหญิงตั้งครรภ์ที่เป็นเบาหวานขณะตั้งครรภ์ชนิด GDMA2 ร่วมกับภาวะเจ็บครรภ์คลอดก่อนกำหนด 

	หญิงตั้งครรภ์ อายุ 35 ปี G2P1 อายุครรภ์ 33+5 สัปดาห์ ได้รับการวินิจฉัย GDM A2 ควบคุมระดับน้ำตาลด้วยอินซูลิน มาด้วยอาการเจ็บครรภ์ทุก 7 นาที  การรักษาที่ได้รับ
1) ประเมินลักษณะและความถี่ของการหดรัดตัวของมดลูก
2) ติดตามระดับน้ำตาลในเลือดก่อนอาหารและหลังอาหารตามแผนการรักษา
3) เฝ้าระวังภาวะน้ำตาลในเลือดสูงและต่ำระหว่างได้รับการรักษา
4) ประเมินอัตราการเต้นของหัวใจทารก
5) เฝ้าระวังผลข้างเคียงของยายับยั้งการหดรัดตัวของมดลูกที่อาจส่งผลต่อระดับน้ำตาลในเลือด
7)ให้คำแนะนำมารดาเกี่ยวกับการควบคุมอาหาร การสังเกตอาการผิดปกติ และความสำคัญของการควบคุมระดับน้ำตาล
6) มีการประชุมปรึกษาทางการพยาบาลร่วมกับพยาบาลห้องคลอดเกี่ยวกับการดูแลหญิงตั้งครรภ์ที่มีภาวะเบาหวานร่วมกับการเจ็บครรภ์คลอดก่อนกำหนด
	หญิงตั้งครรภ์สามารถควบคุมระดับน้ำตาลในเลือดให้อยู่ในเกณฑ์ตลอดระยะเวลาของการรักษาในโรงพยาบาล  ไม่เกิดภาวะน้ำตาลในเลือดต่ำหรือสูง การหดรัดตัวของมดลูกลดลงจากทุก 7 นาทีเป็นมากกว่า 10 นาที ทารกในครรภ์มีอัตราการเต้นของหัวใจอยู่ในเกณฑ์ปกติ และมารดามีความเข้าใจในการดูแลตนเองเพิ่มขึ้น และยังสามารถยืดระเวลาของการตั้งครรภ์ต่อได้


	วันที่ 3 มีนาคม 2569 
เวลา 08.00-16.00 น.

	-ลดการหดรัดตัวของมดลูก 
-มีความรู้และความสามารถในการดูแลตนเองของมารดา 

	การเฝ้าระวังและป้องกันภาวะแทรกซ้อนในหญิงตั้งครรภ์ที่ได้รับยายับยั้งการหดรัดตัวของมดลูก

	หญิงตั้งครรภ์ อายุ 28 ปี G1P0 อายุครรภ์ 34+2 สัปดาห์ มาด้วยเจ็บครรภ์ทุก 5-10 นาที ได้รับการวินิจฉัยภาวะ Preterm Labor  ได้รับยายับยั้งการหดรัดตัวของมดลูก  การดูแลรักษาที่ได้รับ
1) ประเมินความถี่ของการหดรัดตัวของมดลูก
2) เฝ้าระวังอาการข้างเคียงของยา ได้แก่ ใจสั่น เวียนศีรษะ ความดันโลหิตต่ำ 
3) ติดตามอัตราการเต้นของหัวใจทารกในครรภ์
4) มีการประชุมปรึกษาทางการพยาบาลเกี่ยวกับการประเมินอาการผิดปกติที่ต้องรายงานแพทย์
5)ให้ข้อมูลแก่หญิงตั้งครรภ์เกี่ยวกับวัตถุประสงค์ของการรักษาและการสังเกตอาการผิดปกติ และการดูแลตนเอง
	ไม่พบภาวะแทรกซ้อนจากการได้รับยา การหดรัดตัวของมดลูกลดลงห่างขึ้น มากกว่า 10 นาทีมารดามีความเข้าใจในการรักษาและให้ความร่วมมือเป็นอย่างดี สามารถตั้งครรภ์ต่อได้โดยไม่เกิดภาวะแทรกซ้อน

	วันที่ 6 มีนาคม 2569 
เวลา 08.00-16.00 น.


	ป้องกันภาวะแทรกซ้อนที่เป็นอันตรายต่อมารดาและทารก
	การดูแลหญิงตั้งครรภ์ที่มีภาวะครรภ์เป็นพิษรุนแรงร่วมกับการเจ็บครรภ์คลอดก่อนกำหนด 

	หญิงตั้งครรภ์ อายุ 29 ปี G1P0 อายุครรภ์ 32+4 สัปดาห์ ได้รับการวินิจฉัย Severe Pre-eclampsia มีความดันโลหิต 170/112 มิลลิเมตรปรอท ร่วมกับมีอาการเจ็บครรภ์คลอดก่อนกำหนด  ได้รับการดูแลและแนวทางการรักษา ดังนี้
1) ประเมินอาการปวดศีรษะ ตาพร่ามัว และอาการเตือนของภาวะชัก
2) ติดตามความดันโลหิต สัญญาณชีพ และปริมาณปัสสาวะอย่างใกล้ชิด
3) เฝ้าระวังอาการไม่พึงประสงค์จากการได้รับ MgSO4 ได้แก่ การหายใจช้าลง รีเฟล็กซ์ลดลง และปริมาณปัสสาวะน้อย
4) ประเมินการหดรัดตัวของมดลูกและติดตามสุขภาพทารกด้วย EFM
5) ประชุมปรึกษาทางการพยาบาลร่วมกับพยาบาลห้องคลอดในการวางแผนการดูแล และแนวทางการเฝ้าระวังภาวะแทรกซ้อนของ Severe Pre-eclampsia
7) เตรียมความพร้อมสำหรับการช่วยเหลือกรณีเกิดภาวะชักและการคลอดฉุกเฉิน
	มารดาได้รับการเฝ้าระวังภาวะแทรกซ้อนอย่างต่อเนื่อง ไม่เกิดภาวะชักหรือภาวะ Magnesium Sulfate Toxicity ความดันโลหิตลดลง ทารกในครรภ์มีอัตราการเต้นของหัวใจอยู่ในเกณฑ์ปกติ ได้รับการเตรียมความพร้อมสำหรับการคลอดกรณีฉุกเฉิน  ไม่เกิดภาวะแทรกซ้อนรุนแรงทั้งมารดาและทารก


	วันที่ 27 มีนาคม 2569 
เวลา 08.00-16.00 น.

	ไม่เกิดภาวะแทรกซ้อนจากภาวะครรภ์เป็นพิษรุนแรง และไม่เกิดการคลอดก่อนกำหนด
	ดูแลหญิงตั้งครรภ์ที่มีภาวะครรภ์เป็นพิษรุนแรงร่วมกับการเจ็บครรภ์คลอดก่อนกำหนด 
	หญิงไทย อายุ 30 ปี G2P0A1 อายุครรภ์ 33 สัปดาห์ มีภาวะ Severe Pre-eclampsia BP 180/110 มีอาการปวดศีรษะ ร่วมกับ มีอาการเจ็บครรภ์คลอดก่อนกำหนด แพทย์พิจารณายุติการตั้งครรภ์โดยการผ่าตัดคลอด 
1) ประเมินอาการและภาวะแทรกซ้อนของครรภ์เป็นพิษรุนแรงอย่างต่อเนื่อง
2) เฝ้าระวังสัญญาณชีพและภาวะสุขภาพของทารกในครรภ์
3) ดูแลการได้รับ MgSO4 และยาลดความดันโลหิตตามแผนการรักษา
4) เตรียมความพร้อมด้านร่างกายและจิตใจสำหรับการผ่าตัดคลอด
5) พยาบาลห้องคลอดประสานงานกับทีมสูติแพทย์ วิสัญญีแพทย์ ห้องผ่าตัด และทีมทารกแรกเกิด
6) ให้ข้อมูลกับหญิงตั้งครรภ์เกี่ยวกับเหตุผลในการยุติการตั้งครรภ์และแนวทางการดูแลหลังคลอด
7) ประชุมปรึกษาทางการพยาบาลกับพยาบาลห้องคลอด ถึงประเด็นของการตัดสินใจของแพทย์ในการยุติการตั้งครรภ์  และการเตรียมความพร้อมสำหรับหญิงตั้งครรภ์ในการคลอดก่อนกำหนดและรับการผ่าตัดคลอด
	หญิงตั้งครรภ์ได้รับการเตรียมความพร้อมก่อนผ่าตัด ไม่เกิดภาวะแทรกซ้อนจากภาวะครรภ์เป็นพิษรุนแรงระหว่างรอผ่าตัด สามารถเข้ารับการผ่าตัดคลอดได้อย่างปลอดภัย ทารกได้รับการดูแลต่อเนื่องจากทีมทารกแรกเกิดทันทีหลังคลอด ไม่เกิดความเสี่ยงต่อภาวะแทรกซ้อนรุนแรง

	วันที่ 6 เมษายน 2569 เวลา 08.00-16.00 น.

	การยืดอายุครรภ์ของหญิงตั้งครรภ์
	ดูแลหญิงตั้งครรภ์ที่ตั้งครรภ์แฝดที่มีภาวะเจ็บครรภ์คลอดก่อนกำหนด ลดความเสี่ยงต่อการคลอดก่อนกำหนด และเฝ้าระวังภาวะแทรกซ้อนของทารกในครรภ์

	หญิงตั้งครรภ์ อายุ 30 ปี G1P0 อายุครรภ์ 32+5 สัปดาห์ ตั้งครรภ์แฝด (Twin Pregnancy) มาด้วยอาการเจ็บครรภ์ทุก 5 นาที ไม่มีน้ำเดิน ปากมดลูกเปิด 2 เซนติเมตร
1) ประเมินความถี่ ความรุนแรง และระยะเวลาของการหดรัดตัวของมดลูก
2 ) ติดตามอัตราการเต้นของหัวใจทารกทั้ง 2 คน ด้วย Electronic Fetal Monitoring
3) ประเมินภาวะแทรกซ้อนที่อาจพบในการตั้งครรภ์แฝด ได้แก่ ภาวะคลอดก่อนกำหนด ภาวะสายสะดือย้อย และภาวะทารกเจริญเติบโตไม่สม่ำเสมอ
4) เฝ้าระวังผลข้างเคียงจากยายับยั้งการหดรัดตัวของมดลูก
5) ให้ข้อมูลแก่หญิงตั้งครรภ์เกี่ยวกับความเสี่ยงของการคลอดก่อนกำหนดในครรภ์แฝด และแนวทางการปฏิบัติตัว
5) ประชุมปรึกษาทางการพยาบาลกับพยาบาลห้องคลอด เกี่ยวกับแนวทางการเฝ้าระวังสุขภาพทารกทั้งสองคน

	สามารถประเมินและเฝ้าระวังภาวะเจ็บครรภ์คลอดก่อนกำหนดได้อย่างต่อเนื่อง การหดรัดตัวของมดลูกลดลงหลังได้รับการรักษาด้วยยา ทารกทั้งสองคนมีอัตราการเต้นของหัวใจอยู่ในเกณฑ์ปกติ ไม่พบภาวะ Fetal Distress มารดาและครอบครัวมีความเข้าใจเกี่ยวกับการดูแลตนเองและสัญญาณอันตรายที่ต้องรีบมาพบแพทย์


	วันที่ 10 เมษายน 2569 เวลา 08.00-16.00 น.

	การควบคุมการติดเชื้อ ป้องกันการลุกลามของโรค และสามารถยืดอายุครรภ์ได้
	ดูแลหญิงตั้งครรภ์ที่มีการติดเชื้อทางเดินปัสสาวะร่วมกับภาวะเจ็บครรภ์คลอดก่อนกำหนด 

	หญิงตั้งครรภ์ อายุ 24 ปี G2P1 อายุครรภ์ 31+6 สัปดาห์ มาด้วยอาการปวดหน่วงท้องน้อย ปัสสาวะแสบขัด ปัสสาวะบ่อย ร่วมกับมีอาการเจ็บครรภ์ทุก 10 นาที ผลตรวจ Urinalysis พบ WBC จำนวนมาก และได้รับการวินิจฉัย Urinary Tract Infection with Preterm Labor  แนวทางการรักษาและการดูแลที่ได้รับ
1) ประเมินอาการและอาการแสดงของการติดเชื้อทางเดินปัสสาวะ
2) ติดตามอุณหภูมิร่างกาย สัญญาณชีพ และอาการแสดงของการติดเชื้อที่รุนแรงขึ้น
3) ประเมินความถี่และความรุนแรงของการหดรัดตัวของมดลูก
4) ติดตามอัตราการเต้นของหัวใจทารกในครรภ์
5) ดูแลให้ได้รับยาปฏิชีวนะและสารน้ำตามแผนการรักษา
6) ส่งเสริมการดื่มน้ำอย่างเพียงพอและแนะนำการดูแลสุขอนามัยบริเวณอวัยวะสืบพันธุ์
7) ประชุมปรึกษาทางการพยาบาลร่วมกับพยาบาลห้องคลอดเกี่ยวกับการเฝ้าระวังภาวะติดเชื้อที่เป็นปัจจัยกระตุ้นการคลอดก่อนกำหนด
	อาการปัสสาวะแสบขัดและปวดหน่วงท้องน้อยลดลง ไม่พบภาวะติดเชื้อรุนแรง อุณหภูมิร่างกายอยู่ในเกณฑ์ปกติ การหดรัดตัวของมดลูกลดลง ทารกในครรภ์มีสุขภาพแข็งแรงและไม่พบภาวะ Fetal Distress


	วันที่ 17 เมษายน 2569 เวลา 08.00-16.00 น.

	ควบคุมระดับน้ำตาลในเลือดและสามารถยืดอายุครรภ์ได้
	ดูแลหญิงตั้งครรภ์ที่เป็นเบาหวานขณะตั้งครรภ์ชนิด GDMA2 ร่วมกับภาวะเจ็บครรภ์คลอดก่อนกำหนด 

	หญิงตั้งครรภ์ อายุ 32 ปี G3P1A1 อายุครรภ์ 34+5 สัปดาห์ ได้รับการวินิจฉัย GDM A2 ควบคุมระดับน้ำตาลด้วยอินซูลิน มาด้วยอาการเจ็บครรภ์ทุก 8-10 นาที  แนวทางการรักษาและการดูแลที่ได้รับ
1) ประเมินลักษณะและความถี่ของการหดรัดตัวของมดลูก
2) ติดตามระดับน้ำตาลในเลือดก่อนอาหารและหลังอาหารตามแผนการรักษา
3) เฝ้าระวังภาวะน้ำตาลในเลือดสูงและต่ำระหว่างได้รับการรักษา
4) ประเมินอัตราการเต้นของหัวใจทารก
5) เฝ้าระวังผลข้างเคียงของยายับยั้งการหดรัดตัวของมดลูก
6)ให้คำแนะนำหญิงตั้งครรภ์เกี่ยวกับการควบคุมอาหาร การสังเกตอาการผิดปกติ และความสำคัญของการควบคุมระดับน้ำตาล
6) ประชุมปรึกษาทางการพยาบาลร่วมกับพยาบาลห้องคลอดเกี่ยวกับการดูแลหญิงตั้งครรภ์ที่มีภาวะเบาหวานร่วมกับการเจ็บครรภ์คลอดก่อนกำหนด
	มารดาสามารถควบคุมระดับน้ำตาลในเลือดให้อยู่ในเกณฑ์เป้าหมายได้ ไม่เกิดภาวะน้ำตาลในเลือดต่ำหรือสูง การหดรัดตัวของมดลูกลดลงเป็นทุก 15-20 นาที ยังสามารถตั้งครรภ์ต่อได้ ทารกในครรภ์มีอัตราการเต้นของหัวใจอยู่ในเกณฑ์ปกติ และมารดามีความเข้าใจในการดูแลตนเองในการควบคุมระดับน้ำตาลในเลือดเพิ่มขึ้น


	วันที่ 28 พฤษภาคม 2569 เวลา 08.00-16.00 น.

	หญิงตั้งครรภ์สามารถยืดระยะเวลาการตั้งครรภ์ได้
ไม่เกิดการติดเชื้อ 
	ดูแลหญิงตั้งครรภ์ที่มีภาวะถุงน้ำคร่ำแตกก่อนกำหนดร่วมกับความเสี่ยงต่อการคลอดก่อนกำหนด 
	หญิงตั้งครรภ์ อายุ 28 ปี G2P1 อายุครรภ์ 35+2 สัปดาห์ มาด้วยอาการน้ำใสไหลออกทางช่องคลอด ได้รับการวินิจฉัยเป็น Premature Rupture of Membrane (PROM)  แนวทางการรักษาและการดูแลที่ได้รับ
1) ประเมินสัญญาณชีพและอาการแสดงของการติดเชื้ออย่างใกล้ชิด
2) ติดตามอัตราการเต้นของหัวใจทารกและการหดรัดตัวของมดลูก
3) เฝ้าระวังลักษณะ ปริมาณ และกลิ่นของน้ำคร่ำ
4) ให้การพยาบาลตามมาตรการป้องกันการติดเชื้อ
5) ให้คำแนะนำหญิงตั้งครรภ์เกี่ยวกับอาการผิดปกติที่ต้องรีบแจ้งพยาบาลทันที
6) ประชุมปรึกษาทางการพยาบาลร่วมกับพยาบาลห้องคลอดเกี่ยวกับการดูแลหญิงตั้งครรภ์ที่มีภาวะถุงน้ำคร่ำแตกก่อนกำหนดร่วมกับการเจ็บครรภ์คลอดก่อนกำหนด  และการเฝ้าระวังการติดเชื้อที่จะเกิดกับหญิงตั้งครรภ์และทารกในครรภ์
	มารดาได้รับการเฝ้าระวังภาวะติดเชื้ออย่างต่อเนื่อง ทารกในครรภ์มีภาวะสุขภาพดี อัตราการเต้นของหัวใจทารกอยู่ในเกณฑ์ปกติ ไม่เกิดภาวะแทรกซ้อน   

	วันที่ 29 พฤษภาคม 2569 เวลา 08.00-16.00 น.

	หญิงตั้งครรภ์สามารถยืดระยะเวลาการตั้งครรภ์ได้ไม่เกิดการคลอดก่อนกำหนด
	ดูแลมารดาที่มีภาวะเจ็บครรภ์คลอดก่อนกำหนด
	หญิงตั้งครรภ์ อายุ 30 ปี G2P1 อายุครรภ์ 33+6 สัปดาห์ ได้รับการวินิจฉัยภาวะ Preterm Labor หญิงตั้งครรภ์มาด้วยอาการเจ็บครรภ์ ท้องแข็งทุก 5 นาที ได้รับยายับยั้งการหดรัดตัวของมดลูก  การพยาบาลที่ได้รับ
1. ประเมินอาการเจ็บครรภ์คลอดก่อนกำหนด ได้แก่ ความถี่และความรุนแรงของการหดรัดตัวของมดลูก การเปลี่ยนแปลงของปากมดลูก และสัญญาณชีพของมารดา
2. เฝ้าระวังภาวะแทรกซ้อนระหว่างได้รับยายับยั้งการหดรัดตัวของมดลูก 
3. ติดตามอัตราการเต้นของหัวใจทารกในครรภ์และการหดรัดตัวของมดลูกด้วย EFM
4. ให้คำแนะนำมารดาและครอบครัวเกี่ยวกับการสังเกตอาการผิดปกติ การพักผ่อน การรับประทานยา และการปฏิบัติตัวเพื่อลดความเสี่ยงต่อการคลอดก่อนกำหนด
5. ประชุมปรึกษาทางการพยาบาลร่วมกับพยาบาลห้องคลอดเกี่ยวกับการดูแลหญิงตั้งครรภ์ที่มีภาวะเจ็บครรภ์คลอดก่อนกำหนด
	มารดาได้รับการประเมินและเฝ้าระวังอย่างต่อเนื่อง สามารถควบคุมอาการเจ็บครรภ์คลอดก่อนกำหนดได้ ไม่มีภาวะแทรกซ้อนจากการได้รับยายับยั้งการหดรัดตัวของมดลูก การหดรัดตัวของมดลูกลดลง ทารกในครรภ์มีภาวะสุขภาพดี และมารดามีความรู้ความเข้าใจในการดูแลตนเองเพิ่มขึ้น



ทบทวนการดำเนินงาน พบว่า ตัวอย่างเช่น 
1. จากการปฏิบัติจริง จะพบว่าหญิงตั้งครรภ์มีสาเหตุของการเจ็บครรภ์คลอดก่อนกำหนดที่มาด้วยสาเหตุของการเกิดอาการที่หลากหลาย  ดังนั้นใน หญิงตั้งครรภ์ที่ถูกค้นพบและการคัดกรองภาวะเสี่ยงตั้งแต่ระยะฝากครรภ์ที่แผนกฝากครรภ์ จำเป็นต้องให้ความสำคัญกับหญิงตั้งครรภ์ในความตระหนักรู้ถึงภาวะเสี่ยงของการเจ็บครรภ์คลอดก่อนกำหนด  และเน้นการส่งเสริมและป้องกันการเกิดภาวะเจ็บครรภ์คลอดก่อนกำหนด
2. การรายงานผลการดำเนินการ  พบว่า  แผนการดูหญิงตั้งครรภ์จำเป็นต้องปรับแผนการการปฏิบัติการพยาบาล ทั้งวัน เป็นเช้า และบ่าย ซึ่งจากเดิมวางแผนเพียงช่วงบ่าย เวลา 13.00-16.00 น. ปรับเป็นเวลา 8.00-16.00 น. เนื่องจากเป็นการติดตามประเมินอาการหญิงตั้งครรภ์ที่มีภาวะเจ็บครรภ์คลอดก่อนกำหนดที่ควรจะมีการประเมินอาการอย่างต่อเนื่อง และหญิงตั้งครรภ์บางรายไม่ได้มาด้วยอาการเจ็บครรภ์คลอดก่อนกำหนดเพียงอย่างเดียว แต่มีภาวะแทรกซ้อนอื่นร่วมด้วย  เช่น ภาวะเบาหวานขณะตั้งครรภ์  ภาวะความดันโลหิตสูงขณะตั้งครรภ์ เป็นต้น เพื่อประเมินผลลัพธ์ที่เกิดขึ้นกับหญิงตั้งครรภ์ได้ชัดเจนขึ้น
3. ได้นำความรู้จากการปฏิบัติการพยาบาลมาใช้ในการจัดเรียนการสอน เรื่องการดูแลหญิงตั้งครรภ์ที่มีภาวะเจ็บครรภ์คลอดก่อนกำหนด ในระหว่างการสอนภาคปฏิบัติ  และนำมาพัฒนาโครงร่างการวิจัยในประเด็นที่เกี่ยวกับการเจ็บครรภ์คลอดก่อน 

